Nafarroako Parlamentuko Mahaiak, 2020ko uztailaren 27an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Cristina Ibarrola Guillén andreak aurkeztutako galdera, Nafarroan osasun laguntzaren kalitatea bermatzeko zuzemenei buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osasun Batzordean izapidetzea.

Iruñean, 2020ko uztailaren 27an

Lehendakaria: Unai Hualde Iglesias

GALDERAREN TESTUA

Nafarroako Gorteetako kide den eta Navarra Suma talde parlamentarioari atxikia dagoen Cristina Ibarrola Guillén andreak, Legebiltzarreko Erregelamenduan ezarritakoaren babesean, honako galdera hau aurkezten du, Nafarroako Gobernuko Osasuneko kontseilariak uztailaren 28ko Osasun Batzordean ahoz erantzun dezan:

Ospitalez kanpoko larrialdietako 80 sendagilek jendaurreko salaketa egin dute orain dela gutxi, COVID-19ak eragindako pandemiaren ondorioz ematen ari den osasun laguntzak Oinarrizko Osasun Laguntzan eta larrialdietako zerbitzuetan sortzen ari den egoera dela-eta. Hori ikusita, Osasun Departamentua zer egiten ari da Nafarroan osasun laguntzaren kalitatea bermatzeko?

Iruñean, 2020ko uztailaren 23an

Foru parlamentaria: Cristina Ibarrola Guillén